b'\n_START_ARTICLE_\nIvo Sanader\n_START_SECTION_\nTidlig liv, utdannelse og familieliv\n_START_PARAGRAPH_\nIvo Sanader ble f\xc3\xb8dt 8. juni 1953 i Split i det dav\xc3\xa6rende Jugoslavia. Han vokste opp i en religi\xc3\xb8s katolsk familie (med serbiske aner) med tre br\xc3\xb8dre og en s\xc3\xb8ster. Han begynte p\xc3\xa5 filosofi-studier i Roma, men fullf\xc3\xb8rte dem ikke. Han ble gift med Mirjana  \xc5\xa0ari\xc4\x87 i 1978. Ivo Sanader studerte ved Universitetet i Innsbruck, samtidig som han skrev for sportsavisen Sportske novosti i Zagreb. Ved siden av \xc3\xa5 snakke kroatisk, er Sanader flytende i engelsk, tysk, fransk og italiensk. Ekteparet har f\xc3\xa5tt to barn sammen.\n_START_SECTION_\nKroatias demokratiske union (HDZ)\n_START_PARAGRAPH_\nP\xc3\xa5 slutten av 1980-tallet grunnla han den f\xc3\xb8rste avdelingen av Kroatias demokratiske union (HDZ) i \xc3\x98sterrike og han kom dermed i kontakt med Franjo Tu\xc4\x91man for f\xc3\xb8rste gang. Han og familien returnerte til Split, etter overtalelse fra Tu\xc4\x91man, selv om hans kone var imot returen, like f\xc3\xb8r Kroatia erkl\xc3\xa6rte uavhengighet og Kroatia-krigen br\xc3\xb8t ut._NEWLINE_Hans f\xc3\xb8rste offentlige jobb var som sjef for det kroatiske nasjonalteateret i Split. I 1992 ble han valgt som HDZ-representant til det "lavere huset" i det kroatiske parlamentet. Like etter ble han utnevnt til minister for vitenskap og teknologi (1992\xe2\x80\x931993). Fra 1993 til 1995 og i perioden 1996 til 2000 var han viseutenriksminister._NEWLINE_Mot slutten av november 1995 ble han leder for den kroatiske presidentens kontor, og generalsekret\xc3\xa6r for Kroatias nasjonale sikkerhets- og forsvarsr\xc3\xa5d. I januar 1996 ble han s\xc3\xa5 medlem av r\xc3\xa5det for samarbeid mellom Kroatia og Bosnia-Hercegovina. _NEWLINE_I 2000, etter at Tu\xc4\x91man d\xc3\xb8de, tapte HDZ i parlamentsvalget. Videre klarte ikke partiets kandidat (Mate Grani\xc4\x87) \xc3\xa5 n\xc3\xa5 den andre valgomgangen i presidentvalget heller. Grani\xc4\x87 forlot s\xc3\xa5 partiet for \xc3\xa5 danne et nytt parti, Demokratisk senterparti, som han h\xc3\xa5pet ville trekke til seg moderate velgere og politikere fra HDZ. partivalg i HDZ s\xc3\xb8rget for at Sanadader i april ble valgt som partiets kompromiss-kandidat._NEWLINE_Innledningsvis kritiserte Sanader Det internasjonale krigsforbrytertribunalet for det tidligere Jugoslavia (ICTY) for tiltaler mot kroatiske generaler. I 2001 deltok han bl.a i en massiv demonstrasjon mot krigsforbrytertiltalene mot general Mirko Norac. Sanader kritiserte ogs\xc3\xa5 Ivica Ra\xc4\x8dan og hans regjerings holdning til ICTY. Senere fjernet han sakte partiet og seg selv fra protestene, og myknet ogs\xc3\xa5 etterhvert kritikken mot regjeringen i saken._NEWLINE_Sanader fokuserte sine anstrengelser p\xc3\xa5 \xc3\xa5 endre HDZ til et moderne pro-europeisk h\xc3\xb8yresentrumsparti. Men hans kurs ble utfordret av partiets h\xc3\xb8yrefl\xc3\xb8y under ledelse av Ivi\xc4\x87 Pa\xc5\xa1ali\xc4\x87. Kampen om lederskapet i partiet kulminerte i et parti\xc3\xa5rsm\xc3\xb8te i 2002. Sanader, som ble st\xc3\xb8ttet av Vladimir \xc5\xa0eks og Branimir Glava\xc5\xa1, klarte \xc3\xa5 bli gjenvalgt som partiets leder. Pa\xc5\xa1ali\xc4\x87 forlot partiet og dannet sin \xc2\xabkroatiske blokk\xc2\xbb._NEWLINE_Sanader konsentrerte seg n\xc3\xa5 om \xc3\xa5 sl\xc3\xa5 Ivica Ra\xc4\x8dan og hans venstre-senter koalisjon ved valget i Kroatia i 2003. HDZ klarte ikke \xc3\xa5 vinne absolutt flertall. Etter valgseieren ba presidenten Sanander om \xc3\xa5 danne regjering 9. desember 2003. I forhandlingene etter valget sikret Sanader seg st\xc3\xb8tte fra etnisk minioritetsparti, nemlig det Kroatiske pensjonistpartiet og Det uavhengige demokratiske serbiske parti. Nasjonalforsamlingen godkjente Sanander endelig 23. desember 2003. Sanander ble dermed den f\xc3\xb8rste serbisk-\xc3\xa6ttede statsministeren i det nye Kroatia etter Kroatia-krigen ble avsluttet.\n_START_SECTION_\nStatsminister\n_START_PARAGRAPH_\nSanaders regjering hadde som hovedm\xc3\xa5l i utenrikspolitikken \xc3\xa5 s\xc3\xb8rge for kroatisk medlemskap i b\xc3\xa5de EU og NATO, som et resultat er n\xc3\xa5 Kroatia en offisiell kandidat for medlemskap._NEWLINE_Sanaders HDZ arbeidet ogs\xc3\xa5 for \xc3\xa5 bedre forholdet til minoritetspartier, og har fortsatt \xc3\xa5 fremme minoritetsretter.  Blant flere faktorer som har bidratt til den positive s\xc3\xb8knaden om EU-medlemskap, var Kroatias samarbeide med ICTY, fortsatt \xc3\xb8konomisk vekst og landets overensstemmelse med politiske og \xc3\xb8konomiske m\xc3\xa5l satt av EU i 1993. Sanader har n\xc3\xa6re relasjoner med andre moderat-konservative politikere i Europa, inklusive Wolfgang Sch\xc3\xbcssel, Edmund Stoiber og Angela Merkel._NEWLINE_Etter at Sanader ble statsminister har Kroatia opplevd en \xc3\xb8konomisk vekst p\xc3\xa5 ca. 4% hvert \xc3\xa5r, sammen med forbedringer i det juridiske systemet og landregistrering. Regjeringen har dog sett noen endringer, bl.a m\xc3\xa5tte underriksminister Miomir \xc5\xbdu\xc5\xbeul g\xc3\xa5 av. Sanaders regjering fikk en utfordring med \xc3\xa5 takle den \xc3\xb8kende Euro-skepsismen i landet. I oktober 2005 etter starten p\xc3\xa5 det formelle EU-forhandlingene, viste meningsm\xc3\xa5linger at Sanader var landets mest popul\xc3\xa6re politiker. Bare noen uker senere m\xc3\xb8tte regjeringens beslutning om \xc3\xa5 signere en avtale som kompenserte \xc3\xb8sterrikske beboere for nasjonaliseringen av deres eiendommer i Jugoslaviske Kroatia etter 2. verdenskrig, noe som f\xc3\xb8rte til sterk kritikk og motstand fra president Stipe Mesi\xc4\x87. Dette medf\xc3\xb8rte at Sanader ble sv\xc3\xa6rt mye mindre popul\xc3\xa6r.\n_START_SECTION_\nRelasjoner med USA\n_START_PARAGRAPH_\nSanaders regjering har utvidet og forsterket relasjonene med USA, et forhold som ble forstyrret under den tidligere statsministeren Ra\xc4\x8dan p\xc3\xa5 grunn av amerikanske krav om at amerikanske soldater ikke skulle kunne utleveres til Den internasjonale domstolen hvis de ble siktet. Under Sananders regjering krevde ikke USA slike avtaler fra Kroatia. Den amerikanske politikeren Henry Hyde har sagt at den kroatiske dr\xc3\xb8mmen om \xc3\xa5 bli med i NATO og EU vil skje, og at USA st\xc3\xb8tter Kroatia fullstendig i deres s\xc3\xb8knader. I oktober 2006 sa President Bush at Kroatia vil bli NATO-medlem, og at det vil skje i l\xc3\xb8pet av 2008. USA anser Kroatia som den eneste stabile partnere fra det tidligere Jugoslavia  og partner i Krigen mot terrorisme\n_START_SECTION_\nGjenvalg i 2008\n_START_PARAGRAPH_\nLike f\xc3\xb8r han ble gjenvalgt, s\xc3\xb8rget en fiskeristrid med EU \xc3\xa5 forsure forholdet, da konflikt rundt en kroatisk vernesone i Adriaterhavet gjorde at bl.a en italiensk fiskeb\xc3\xa5t ble oppbrakt av kroatisk marine. EU hevdet at Kroatia hadde innf\xc3\xb8rt vernesonen uten avtale med EU, mens Kroatias regjering mener at sonen var til vern mot overfiske._NEWLINE_HDZ ble det st\xc3\xb8rste partiet ved parlamentsvalget i november 2007, og i januar 2008 gjenvalgte det kroatiske parlamentet Sanander som statsminister. Sanander lovte i sin tale til parlamentet at hans regjering vill \xc2\xab\xc3\xb8ke farten i forhandlingene med EU, ved \xc3\xa5 raskt m\xc3\xb8te alle krav og \xc3\xa5 adoptere europeisk lovgivning\xc2\xbb.\n_START_SECTION_\nKorrupsjonssak\n_START_PARAGRAPH_\nIvo Sanader kom i 2010 under mistanke for korrupsjon mens han var stedfortredende utenriksminister mot slutten av krigen 1991-1995. Hans parlamentariske immunitet ble opphevet og det ble utstedt internasjonal arrestordre. Senere ble han arrestert i \xc3\x98sterrike, for s\xc3\xa5 i juli 2011 \xc3\xa5 bli utlevert til Kroatia._NEWLINE_Den 20. november 2012 ble han d\xc3\xb8mt til ti \xc3\xa5rs fengsel av en domstol i Zagreb og i tillegg til \xc3\xa5 betale til den kroatiske stat 3,6 millioner Kuna som p\xc3\xa5 domstidspunktet tilsvarte ca. 480 000 euro..'